Reet Valgmaa
Reet Valgmaa (sündinud 30. märtsil 1952) on eesti pedagoog ja sulgpallur. Ta on õpetanud Nõo Keskkoolis, Tartu Riiklikus Ülikoolis ja Viljandi Kultuurikolledžis. Ta töötas 1995–1998 Viljandi Kultuurikolledžis dotsendina ja 1998–2003 professorina. Rajas 1992 koolituskeskuse Tõru ja on selle juhataja. Ta oli aastail 2015–2018 Eesti Vabaharidusliidu volikogu juhataja. Ta on 30-kordne Eesti meister sulgpallis. Ta on samuti esinenud folklauljana.